钦定古今图书集成/明伦汇编/氏族典/第549卷 > 《廖用贤尚友录》 > 叶淇
## 钦定古今图书集成/明伦汇编/氏族典/第549卷 > 《廖用贤尚友录》 > 叶淇

按《淮安府志》：“淇字本清，淮安卫人。景泰甲戌进士，历
官广西按察佥事，陕西副使。屡有战功。又平洮州，升
山西巡抚。修筑城堡，罢土兵戍边之不便者。后拜户
部尚书，沮内竖庄田之请。哈密为土番所陷，淇谓不
宜处之内地，弗听。致仕，卒进太子太保。”